title: "Voltaire"
text: "Voltaire [v\u0254lt\u025b\u02d0\u0280] (b\u00e4\u00e4ren Fran\u00e7ois-Marie Arouet [f\u0280\u0251\u0303swa ma\u0280i a\u0280w\u025b], * 21. Nofember 1694 uun Pariis; \u2020 30. Mei 1778 uk diar) wiar en fraans\u00f6\u00f6sk filosoof an skriiwer. Hi as een faan d\u00f6n miastleesen an iinfl\u00f6\u00f6drikst autooren faan't Apkleering. Hi skreew satiiren, romoonen, draamen, histoorisk werken an briaw. Troch sin publisistisk an poliitisk engagement ded hi tu't toochtergud faan't Apkleering grat wirking. \n\nUun sin filosofii naam hi elementen faan det ingels geistesleewent auer: uun d\u00f6n Ingels Briaw (\u00fc\u00fcb Fraans\u00f6\u00f6sk: Lettres anglaises, 1733) spruch hi det ingels politiik an filosofii ap. Hi fuligt stark John Locke an Isaac Newton h\u00f6r toochter. Hi naam a stridj jin dogmatismus an f\u00f6r't freihaid faan a lidj ap. M\u00e4 sin ingels f\u00f6\u00f6rbiljen bekempet hi f\u00f6\u00f6ruurdialen, f\u00f6\u00f6raal d\u00f6n faan det ratschunaalistisk filosofii. F\u00f6\u00f6raal skarep greeb hi det dogmatisk faan a religiuunen uun: heer siig hi a rut faan intolerans, ferfuligung an \u00fcngerochtighaid tj\u00fc\u00fcget. At gratdial faan a religiuunen siig Voltaire \u00fc\u00fcs auergluuwen uun. Efter sin meening san jo faan en fern\u00fcnftig religiuun, wat at moraal f\u00f6rdert, beeder tu maagin. Voltaire roket iin uun't naite faan en deistisk positschuun. Efter detheer t\u00fcpisk apkleererisk godf\u00f6\u00f6rsteling as God skeper faan det nat\u00fc\u00fcrelk order, man grapt hi ei muar iin uun detheer order iin.\n\nLuke uk diar\n Pers\u00f6\u00f6nelkhaiden faan't Apkleering: (uun Frankrik) Jean-Jacques Rousseau, Voltaire; (uun't Ferianigt K\u00f6ningrik) Thomas Hobbes, David Hume, John Locke;  (uun Holun) Baruch de Spinoza, (uun Tjiisklun) Henriette Herz, Marcus Herz, Immanuel Kant, Gottfried Wilhelm Leibniz.\n\nKwelen\n\nFilosoof"